CELEX: 62021CN0766
Language: hr
Date: 2021-12-08 00:00:00
Title: Predmet C-766/21 P: Žalba koju je 8. prosinca 2021. podnio Europski parlament protiv presude Općeg suda (osmo vijeće) od 29. rujna 2021. u predmetu T-384/19, Parlament/Axa Assurances Luxembourg SA i dr.

14.3.2022   
            
            
               HR
            
            
               Službeni list Europske unije
            
            
               C 119/21
            
         
      Žalba koju je 8. prosinca 2021. podnio Europski parlament protiv presude Općeg suda (osmo vijeće) od 29. rujna 2021. u predmetu T-384/19, Parlament/Axa Assurances Luxembourg SA i dr.
      (Predmet C-766/21 P)
      (2022/C 119/28)
      Jezik postupka: francuski
      
         Stranke
      
      
         Žalitelj: Europski parlament (zastupnici: E. Paladini i B. Schäfer, agenti)
      
         Druge stranke u postupku: Axa Assurances Luxembourg SA, Bâloise Assurances Luxembourg SA, La Luxembourgeoise SA, Nationale-Nederlanden Schadeverzekering Maatschappij NV
      
         Zahtjevi
      
      Žalitelj od Suda zahtijeva da:
      
                  —
               
               
                  ukine drugu i četvrtu točku izreke pobijane presude;
               
            
                  —
               
               
                  vrati predmet Općem sudu na ponovno suđenje;
               
            
                  —
               
               
                  odredi da će se o troškovima odlučiti naknadno, uz izuzetak troškova koji se odnose na treću točku izreke pobijane presude.
               
            Podredno,
      
                  —
               
               
                  ukine drugu i četvrtu točku izreke pobijane presude;
               
            
                  —
               
               
                  prihvati zahtjeve koje je Europski parlament iznio u prvom stupnju u odnosu na društva Axa Assurances Luxembourg SA, Bâloise Assurances Luxembourg SA i La Luxembourgeoise SA.
               
            
         Žalbeni razlozi i glavni argumenti
      
      U prilog osnovanosti svoje žalbe Europski parlament ističe tri žalbena razloga.
      Prvi žalbeni razlog temelji se na pogrešci koja se tiče prava koja se sastoji u povredi načela tumačenja europskog prava. Parlament ocjenjuje da je Opći sud, među ostalim, prekršio pravilo tumačenja koje se sastoji u vođenju računa o cilju ugovora i kontekstu u kojem se nalaze njegove odredbe, točnije izraz „poplava”. Podredno, Parlament ocjenjuje da je Opći sud iskrivio ugovornu odredbu o isključenju koja se odnosi na poplavu.
      Drugi žalbeni razlog temelji se na pogrešci koja se odnosi na obrazloženje pobijane presude, koje, prema mišljenju Parlamenta, sadržava proturječje u obrazloženju Općeg suda koje se odnosi na tumačenje izraza „poplava”.
      Kao treće, Parlament ocjenjuje da pobijana presuda sadržava nekoliko iskrivljavanja činjenica i dokaza: Opći je sud iskrivio stajalište Parlamenta koje se odnosi na tumačenje izraza „poplava”, na očito je pogrešan način ocijenio situaciju na gradilištu u trenutku nezgode, te je također iskrivio utvrđenja iz stručnog izvješća o uzrocima nezgode.